# The O.C.

The O.C. és una sèrie de televisió dels Estats Units emesa originàriament per la cadena FOX i creada per Josh Schwartz. La sèrie narra la història d'uns joves i les seves famílies que viuen en el ric comtat d'Orange County, a Califòrnia. OC són les sigles del Comtat d'Orange de Califòrnia, Orange County, lloc on està ambientada la sèrie.
El primer capítol es va estrenar el 5 d'agost del 2003 i són un conjunt de quatre temporades. Des de la seva estrena l'any 2003 ha estat una sèrie d'èxit, sent la primera producció dramàtica d'adolescents que ha captat l'atenció de crítics i de públic des de Beverly Hills 90210, una dècada abans. La sèrie, creada per Josh Schwartz, va debutar amb l'eslògan, "No és res com el lloc on vius, no és res com imagines".
La sèrie s'ha fet cèlebre també per la seva selecció musical, que ha ajudat a molts grups no gaire coneguts anteriorment de rock alternatiu, com per exemple Phantom Planet (autors del tema principal de la sèrie, California), a guanyar-se un nom. Actualment, ja s'han publicat 5 discs recopilatoris sobre la música de la sèrie i la sèrie s'ha emès en més de 50 països.
Després de quatre temporades, FOX va anunciar la cancel·lació de la sèrie el 3 de gener del 2007. L'últim capítol es va estrenar el 22 de febrer de 2007. La cancel·lació de la sèrie va ser a causa de la marxa de Mischa Barton, la qual va provocar una gran baixada d'audiència.
La producció barreja comèdia, drama, estil clàssic dels serials melodramàtics, humor i música.

## Argument

La sèrie ens parla de la vida i la convivència de les famílies adinerades del sud de Califòrnia a Newport Beach, comtat d'Orange. La trama segueix la vida de quatre adolescents. La història s'inicia quan Ryan Atwood, un jove problemàtic d'una família desestructurada que viu a Chino, un barri marginal a pocs kilòmetres de Newport Beach, es veu implicat en el robatori d'un cotxe amb el seu germà Trey, i després de ser abandonat per la seva mare, és acollit per Sandy Cohen, defensor públic, que el porta a viure amb la seva família al comtat d'Orange.
La dona d'en Sandy, Kirsten Cohen, filla d'un multimilionari i directora del departament de construcció de cases pilot a l'empresa immobiliària del seu pare Caleb Nichol, es mostra reticent en un principi, però aviat s'adona que en Ryan en realitat és un bon noi que ha crescut en un barri conflictiu. Ryan s'integra a la família i aconsegueix ser valorat com un fill més pels Cohen i el millor amic d'en Seth, un adolescent que no encaixa amb la joventut de Newport. Atwood també es relaciona des de la primera nit que arriba a casa dels Cohen, amb Marissa Cooper, la seva veina, amb qui estableix una relació amorosa.
En Ryan descobrirà el vertader món de Newport Beach, el que hi ha darrere la bellesa, la riquesa i l'ostentació. The O.C. tracta diferents temes, criticant a la vegada l'alta societat de la Costa Oest nord-americana.

## Personatges

* Peter Gallagher interpreta a Sandy Cohen, l'advocat d'ofici idealista que defensa Ryan Atwood. Aquest personatge aporta sentit comú i humor a la trama.
* Kelly Rowan interpreta a Kirsten Cohen, l'eix de la societat d'OC. És la dona d'en Sandy Cohen i la mare d'en Seth Cohen. El seu pare és en Caleb Nichol, el propietari de la immobiliària més important de la zona, el Newport Group.
* Ben McKenzie interpreta Ryan Atwood, un noi problemàtic de Chino que arriba a Newport i canvia la visió dels que l'envolten, i la seva pròpia. Manté una relació, difícil, amb Marissa Cooper.
* Adam Brody interpreta Seth Cohen, l'adolescent estrany, fill d'en Sandy i na Kirsten Cohen. Aporta humor a la sèrie i fa contínues referències a la cultura popular. Per molts seguidors és l'autèntic protagonista de la producció. Està completament enamorat de Summer Roberts.
* Melinda Clarke interpreta Julie Cooper, és la mare de Kaitlin Cooper i de Marissa Cooper. Casada anteriorment amb Jimmy Cooper, el qual deixa després que aquest perdi tota la seva fortuna. Es casa posteriorment amb Caleb Nichol.
* Rachel Bilson interpreta Summer Roberts, la noia estirada que té una estranya relació amb en Seth. És la millor amiga de na Marissa.
* Mischa Barton interpreta Marissa Cooper, la noia més conflictiva de la sèrie, amb problemes d'addicció a les drogues i l'acohol.

## Llistat de capítols

| Primera temporada Pilot The Model Home The Gamble The Debut The Outsider The Girlfriend The Escape The Rescue The Heights The Perfect Couple The Homecoming The Secret The Best Chrismukkah Ever The Countdown The Third Wheel The Links The Rivals The Truth The Heartbreak The Telenovela The Goodbye Girl The L.A. The Nana The Proposal The Shower The Strip The Ties That Bind | Segona temporada The Distance The Way We Were The New Kids On The Block The New Era The SnO.C. The Chrismukkah that Almost Wasn't The Family Ties The Power of Love The Ex-Factor The Accomplice The Second Chance The Lonely Hearts Club The Test The Rainy Day Women The Mallpisode The Blaze of Glory The Brothers Grim The Risky Business The Rager The O.C. Confidential The Return of The Nana The Showdown The O.Sea The Dearly Beloved |
| Tercera temporada The Aftermath The Shape of things to Come The End of Innocence The Last Waltz The Perfect Storm The Swells The Anger Management The Game Plan The Disconnect The Crismukkah Bar Mitz-vahkkah The Safe Harbor The Sister Act The Pot Stirrer The Cliffhanger The Heavy Lifting The Road Warrior The Journey The Undertow The Secrets and Lies The Day After Tomorrow The Dawn Patrol The College Try The Party Favor The Man Of The Year The Graduates | Quarta temporada The Avengers The Gringos The Cold Turkey The Metamorphosis The Sleeping Beauty The Summer Bummer The Chrismukk-huh? The Earth Girls Are Easy The My Two Dads The French Connection The Dream Lover The Groundhog Day The Case of the Franks The Shake-Up The Night Moves The End Isn't Near, It's Here Especials The O.C. - Obsess Completely Welcome to The O.C. - A Day In The Life |

## Referències

* ↑ Soloski, Alexis «‘The O.C.’ Creators Are Right Back Where They Started From» (en anglès). The New York Times, 10-12-2023. ISSN: 0362-4331 [Consulta: 29 gener 2025].
* ↑ Phillip, Riann. «I’m Gen Z and I Just Watched ‘The O.C.’ for the First Time. These Were My Thoughts» (en anglès). Vogue.com, 14-08-2023. [Consulta: 29 gener 2025].
* ↑ Garron, Barry. «‘The O.C.’: THR’s 2003 Review» (en anglès). HollywoodReporter.com, 05-08-2019. [Consulta: 29 gener 2025].
* ↑ Starkey, Adam. «'The O.C.' music: here’s every song on the soundtrack» (en anglès). NME.com, 23-10-2023. [Consulta: 29 gener 2025].
* ↑ Suárez, Silvia. «‘The O.C.’ o la serie que me enseñó (primero) todo lo que sé sobre el indie» (en castellà). Vogue.es, 28-10-2023. [Consulta: 29 gener 2025].

## Enllaços externs

* Lloc Web Oficial de FOX Arxivat 2010-09-20 a Wayback Machine. (anglès)
* The O.C. On-Line (anglès)